Document ID: 31999R0012

Komisjoni määrus (EÜ) nr 12/1999,
7. jaanuar 1999,
millega muudetakse määrust (EÜ) nr 1921/95, milles kehtestatakse puu- ja köögiviljatoodete impordilitsentside süsteemi üksikasjalikud rakenduseeskirjad ning tunnistatakse kehtetuks määrus (EMÜ) nr 3566/90
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse puu- ja köögiviljatoodete ühist turukorraldust käsitlevat nõukogu 28. oktoobri 1996. aasta määrust (EÜ) nr 2201/96, [1] mida on viimati muudetud määrusega (EÜ) nr 2199/97, [2] eriti selle artikli 11 lõiget 2,
ning arvestades, et:
komisjoni määruse (EÜ) nr 1921/95, [3] mida on muudetud määrusega (EÜ) nr 2427/95, [4] lisas on loetletud tooted, mille korral nõutakse impordilitsentse ja asjakohaseid tagatisi; nende impordikontrollimeetmete võtmisel saadud kogemused ning kaubanduse ja statistiliste meetodite areng võimaldavad mainitud lisast teatavad tooted kustutada; pärast kõnesolevat kustutamist ei ole määruse (EÜ) nr 1921/95 artikkel 6 enam vajalik ning see tuleb kustutada;
kuna endisest Jugoslaavia Makedoonia Vabariigist pärinevate hapukirsside suhtes kohaldatakse tariifilage, mis on kindlaks määratud nõukogu määrusega (EÜ) nr 77/98 [5] ja mida kohaldatakse vastavalt komisjoni määrusele (EÜ) nr 123/98, [6] tuleb tooted, mille CN-kood on ex08134095, lisada toodete nimekirja, mille puhul nõutakse impordilitsentsi, ning kindlaks määrata asjakohased tagatised;
komisjoni määrusega (EMÜ) nr 3566/90, [7] mida on muudetud määrusega (EÜ) nr 1032/95, [8] on kehtestatud toodete nimekiri, mille suhtes kohaldatakse määruse (EÜ) nr 1921/95 artikli 2 lõiget 2; ühest küljest komisjoni määrusega (EÜ) nr 2125/95, [9] mida on viimati muudetud määrusega (EÜ) nr 2493/98, [10] nähakse ette selle abinõu rakendamine konserveeritud seente suhtes ning komisjoni määrusega (EÜ) nr 122/98, [11] mida on muudetud määrustega (EÜ) nr 1057/98 [12] ja (EÜ) nr 123/98, nähakse ette sama abinõu rakendamine Bosnia ja Hertsegoviina Vabariigist, Horvaatia Vabariigist ja endisest Jugoslaavia Makedoonia Vabariigist pärinevatest hapukirssidest valmistatud toodete suhtes, teisest küljest aga ei ole kõnesolev nimekiri vajalik teiste toodete ja päritolumaade korral; selguse ja töökorralduse tõhususe huvides tuleb määrus (EMÜ) nr 3566/90 tühistada;
käesolevas määruses ettenähtud meetmed on kooskõlas puu- ja köögiviljatoodete turu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruses (EÜ) nr 1921/95 tehakse järgmised muudatused.
1. Artikkel 6 jäetakse välja.
2. Lisa asendatakse käesoleva määruse lisaga.
Artikkel 2
Määrus (EMÜ) nr 3566/90 tunnistatakse kehtetuks.
Artikkel 3
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. jaanuar 1999

Labels: 3
17
18